text: Prezdaant Traamp ibsa kenneen, Dhaabbanni Fayyaa Addunyaa weerara Vayirasii koroonaa ilaalchisee maqaa Chaayinaa eeguuf jecha yeroo dheeraaf odeeyfannoo sobaa kennaa ture jechuun yakke. Traamp akka jedhetti, “WHO’n Vaayirasichi namarraa namatti kan darbuu miti; akkasumas imala gara Chaayinaatti godhamu addaan kutuun hin barbaachisu jechuu isaatiin, Vayirasiin koroonaa Ameerikaa dabalatee biyyoota addunyaa keessatti faca’uun lubbuu ummata kumaatamaa galafataa jira”jedhe.
text: #000004
text: Haaluma kanaan Donald Tramp, Dhaabbatichi yoo xiqqaate Chaayinaa wajjiin dubbii sobaa facaasuu isaa amanee itti gaafatamummaa hanga fudhatutti, Ameerikaan mallaqa Dolaara Miiliyoona 450 tahu kan WHO kennaa turte addaan kutuu beeksise.
text: #000005
text: WHO’n ji’a lama dura Dhibeen Vayirasii Koroonaa Chaayinatti ka’e, sadarkaa Weerara Addunyaatti guddachuu mala jechuun eega akeekkachiisee booda, Donald Tramp gama isaatiin, “dhibeen COVID-19 jedhamu wanta akka qofa/utaalloo salphaa taheefi kan tasa dhabamu waan taheef Ameerikaa hin cinqu”jechuun isaa ni yaadatama.
text: #000007